open-index/open-wikipedia-markdown huggingface dataset:
Devşirme

**Devşirme** () oli nostoväkijärjestelmä, jolla Osmanien valtakunta hankki täydennyksiä janitsaarien riveihin ja sotaväkeen sekä henkilöstöä sulttaanin palatsiin ja erilaisiin virkatehtäviin. 

Pakkovärväysten kohteiksi joutuivat yleensä kristittyjen perheiden poikalapset osmanien hallitsemilta Balkanin alueilta Kreikkaa, Unkaria ja Ukrainaa myöten sekä Välimeren saarilta. Myös Anatoliasta ja Kaukasukselta värvättiin sekä muslimien että kristittyjen lapsia. Vaikka devşirmeä pidetään orjuuden muotona, se takasi värvätyille elannon ja mahdollisuuden edetä uralla kyvykkyydestä riippuen, toisin kuin monissa orjuutusta harjoittaneissa yhteiskunnissa. Monet Osmanien valtakunnan suurvisiireista sekä muista sotilas- ja virkamiesluokan ylimyksistä olivat syntyisin köyhistä oloista ja päässeet uralleen juuri devşirmen kautta. Tämän vuoksi monet sekä kristittyjen että muslimien vähävaraisista perheistä tarjosivat lapsiaan vapaaehtoisesti devşirmeen.

Järjestelmä oli huolellisesti organisoitu. Kerätyt olivat 8–20-vuotiaita. Heidät käännytettiin islaminuskoon ja heille opetettiin sekä turkkia että arabiaa. Heitä alettiin kouluttaa sotilastehtäviin ja kyvykkäimmiksi katsotut valittiin palatsijärjestelmään, jossa he opiskelivat edelleen ja päätyivät parhaimmillaan korkea-arvoisiksi virkamiehiksi. Heille opetettiin myös erilaisia siviilielämän taitoja. Koulutus kesti kahdeksasta 14 vuoteen, ja sen tarkoitus oli tuottaa osmanivaltakunnalle huippuunsa koulutettua eliittiä niin armeijaan kuin siviilihallintoon. Osa koulutuksesta tapahtui pääkaupungin ulkopuolella, jolloin Balkanilta kotoisin olevat siirrettiin Anatoliaan ja päinvastoin. 

Devşirme aloitettiin Murad I:n aikana 1300-luvun lopulla. Devşirmea ei todennäköisesti suoritettu säännöllisin väliajoin vaan tarpeen mukaan. Esimerkiksi Mehmed II:n aikana janitsaarien määrä oli pieni ja sodista saatuja vankeja oli riittämiin, joten väennostoille ei ollut tarvetta. 1600-luvulle siirryttäessä muslimeina syntyneiden janitsaarien määrä oli niin suuri, että uusille väennostoille ei ollut enää suurta tarvetta ja ne alkoivat harveta loppuakseen vihdoin kokonaan. Viimeisen, noin tuhathenkisen väennoston 1700-luvun alussa määräsi Ahmed III, joka halusi vaihtaa palatsinsa kapinoivia bostancı-kaartin jäseniä uusiin. 

Devşirme-järjestelmä oli ristiriidassa islamilaisen šaria-lain kanssa, sillä šarian mukaan muslimien hallitsemilla alueilla elävillä kristityillä oli erityissuoja, jonka mukaan kristittyjä ei saanut pakottaa islaminuskoon tai orjuuteen. Osmanivirkamiehet perustelivat devşirmen laillisuutta vetoamalla vanhaan "yksi viidestä"-lakiin, jonka mukaan sulttaanin katsottiin olevan oikeutettu kenen tahansa omaisuuden viidennekseen.

## Merkittäviä devşirmeen värvättyjä

* Çorlulu Damat Ali pašša, suurvisiiri vuosina 1706–1710
* Mehmed pašša Sokolović, suurvisiiri kolmen sulttaanin aikana 1565–1579
* Skanderbeg, 1400-luvulla elänyt Albanian kuningas ja osmanien vastustaja
* Yunus pašša, suurvisiiri vuonna 1517

## Lähteet
Vuotos

**Vuotos** viittaa seuraaviin:

* Vuotoksen tekojärvi, Kemijokeen suunniteltu tekojärvi Pelkosenniemen, Sallan ja Savukosken kuntien alueella
* Vuotosjoki, Kemijoen sivujoki Pelkosenniemen ja Sallan kunnissa
Slobozia

**Slobozia** eli **Slobodzeja** (ja ) on kaupunki ja Slobozian piirin hallintokeskus Transnistrian eteläosassa, itäisessä Moldovassa, Dnestrin itärannalla, vajaa 15 kilometriä Tiraspolista etelään. 

Vuoden 2014 alussa Slobozian kaupungissa asui 14&nbsp;618 ja piirissä 87&nbsp;085 henkeä. Piiriin kuuluu Slobozian kaupungin ohella kaksi taajamaa, joiden asukkaat luokitellaan kaupunkilaisiksi: *Krasnoe* (3&nbsp;553 as.) ja *Pervomaisk* (2&nbsp;610 as.). Pääosa piirin asukkaista (66&nbsp;304 as.) löytyy maaseutukylistä ja sovhooseista. Väkiluku oli pienentynyt vuosikymmentä varhaisempaan väestönlaskentaan (2004) verrattuna, sillä asukasluku oli tuolloin kaupungissa 16&nbsp;062 ja koko piirissä 95&nbsp;742. 

Slobozia on eräs Transnistrian paikkakunnista, jossa myös turisti voi (kesäaikaan) päästä melomaan (tilanne 2010). Kaupungin muut palvelut matkailijalle ovat vähäisiä: Sheriff-ruokakauppa on, mutta hotellia ei.

## Lähteet

## Aiheesta muualla

* Piirihallinnon sivut  (slobadmin.ru)
*Tiraspolin ja Slobzian seudun topografiakartta 1:100 000 (Moldovan SNT, 1989)   (berkeley.edu)
At Fillmore East

**At Fillmore East** on Amerikkalaisen rock yhtye The Allman Brothers Bandin ensimmäinen livelevy. Levy on tuplalevy jossa on vain seitsemän kappaletta. Se äänitettiin New Yorkissa Bill Grahamin Fillmore East rock klubilla kahdella eri keikalla maaliskuussa 1971.  

## Kappaleet
### A-puoli
# 
# 
# 

### B-puoli
# 

### C-puoli
# 
# 

### D-puoli
# 

## Kokoonpano
* Duane Allman – soolokitara, slide guitar
* Gregg Allman – urut, piano, laulu
* Dickey Betts – soolokitara
* Berry Oakley – basso
* Jai Johanny Johanson – rummut, congat, timbaalit
* Butch Trucks – rummut, patarummut

### Vierailevat muusikot
* Thom Doucette – huuliharppu: "Don't Keep Me Wonderin'", "Done Somebody Wrong", "Stormy Monday" and "You Don't Love Me"
* Jim Santi – tamburiini

## Arviot
* Allmusic:  

## Lähteet
Desitively Bonnaroo

**Desitively Bonnaroo** on Dr. Johnin levy vuodelta 1974.   

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Dr. John – kitara, piano, sound effects, laulu
* Allen Toussaint – kosketinsoittimet, lyömäsoittimet, sovitus, taustalaulu
* Leo Nocentelli – kitara
* Art Neville – kosketinsoittimet, urut
* George Porter Jr. – basso
* Joseph "Ziggy" Modeliste – rummut
* Gary Brown – altto-, sopraano- ja tenorisaksofoni
* Mark Colby – kalarinetti, tenorisaksofoni
* Whit Sidener – baritoni- ja alttosaksofoni
* Peter Graves – pasuuna
* Kenneth Faulk – trumpetti, flyygelitorvi
* Robbie Montgomery – taustalaulu
* Jessica Smith – taustalaulu

## Arviot
* Allmusic:  

## Lähteet
Gunnel

**Gunnel** on skandinaavinen naisen etunimi.

Nimi on muunnos muinais­skandinaavisesta nimestä Gunhild, jonka molemmat osat merkitsevät sotaa ja taistelua. Nimi esiintyi jo 1500-luvulla muodossa Gunnil, mistä on johdettu myös latinalaistettu muoto Gunilla. Englannissa nimi esiintyy kirjoitettuna Gunnell.  Suomessa ovat käytössä olleet muunnokset Kunneli ja Kunne.

Suomessa nimi Gunnel on Digi- ja väestötietoviraston tietojen mukaan annettu vuoden 2019 loppuun mennessä noin 2&nbsp;240 henkilölle, joista hieman yli puolet on syntynyt 1920- ja 1930-luvuilla. Gunnelin nimipäivä on suomen­ruotsalaisen kalenterin mukaan 30. tammikuuta.

## Tunnettuja Gunneleja

* Gunnel Adlercreutz (s. 1941), suomalainen arkkitehti
* Gunnel Broström (1921–2012), ruotsalainen näyttelijä-ohjaaja
* Gunnel Engwall (s. 1942), ruotsalainen ranskan kielen ja klassisten kielten professori
* Gunnel Frieberg (1919–2010), ruotsalainen kuvanveistäjä 
* Gunnel Lindblom (1931–2021), ruotsalainen näyttelijä ja ohjaaja 
* Gunnel Linde (1924–2014), ruotsalainen lastenkirjailija 
* Gunnel Ljungström (s. 1931), ruotsalainen telinevoimistelija ja maailmanmestari
* Gunnel Nyman (1909–1948), suomalainen muotoilija 
* Gunnel Steinby (1909–1982), suomenruotsalainen kirjailija
* Gunnel Stenbäck (1914–2024), diakonissalaitoksen ent. johtaja, Suomen vanhin ihminen
* Gunnel Vallquist (1918–2016), ruotsalainen kirjailija
* Gunnel Wadner (1921–2008), ruotsalainen näyttelijä

## Lähteet
Punahuppukasvit

**Punahuppukasvit** (Philesiaceae) on kaksilajinen kasviheimo koppisiemenisten Liliales-lahkossa, joka sisältää kaikkiaan kymmenen heimoa, tunnetuimpina liljakasvit (Liliaceae). Punahuppukasvien läheisin sukulaisheimo on kuitenkin Rhipogonaceae.

## Tuntomerkit
Punahuppukasvit ovat enemmän tai vähemmän epifyyttisiä eli päällyskasveina kasvavia, melko puuvartisia pensaita tai köynnöksiä. Lehdet ovat ruodillisia, kukat kookkaita sekä riippuvia ja hedelmä on marja.

Juurissa on purje (velamen). Putkilot puuttuvat kokonaan. Lehtiasento on kaksirivinen tai kierteinen; lavassa on kaksi pääsuonta. Punahupuilla (*Philesia*) kehäkiehkurat ovat hyvin erilaisia. Heteet ovat tavallisesti kasvaneet yhteen tyveltään, ponnet avautuvat rei'illä. Siitepölyhiukkanen on reiätön ja piikkipintainen. Istukat ovat turvonneita laitaistukoita, siemenaiheita on paljon. Siemenessä on ravintovarasto eli endospermi, jossa on aleuronikerros ja öljyjä. Taimen sirkkalehti ei yhteytä, ja alkeisjuuri on hyvin kehittynyt.

## Levinneisyys
Heimon molemmat lajit, punahuppu (*Philesia magellanica*) ja punasuppilo (*Lapageria rosea*), kasvavat Etelä-Chilessä.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Rose of Cimarron

**Rose of Cimarron** on country rock-yhtye Pocon 11. albumi vuodelta 1976.

## Kappaleet
### A-puoli
# 
# 
# 
# 
# 

### B-puoli
#
# 
# 
# 
# 

## Kokoonpano
*Paul Cotton – kitara, laulu
*Rusty Young – steel guitar, kitara, laulu
*Timothy B. Schmit – basso, laulu
*George Grantham – rummut, laulu
*Al Garth – huilu, viulu, saksofoni, laulu
*Mark Henry Harman – kosketinsoittimet, celesta, sello
*Milt Holland – lyömäsoittimet, marimba, pyykkilauta
*Johnny Logan – banjo
*Paul Weller – kitara, laulu
*Tom Sellers – piano
*Steve Ferguson – piano

## Arviot
* Allmusic:  

## Lähteet
Indian Summer

**Indian Summer** on country rock-yhtye Pocon 12. albumi vuodelta 1977.

## Kappaleet
### A-puoli
#"Indian Summer" (Paul Cotton) – 4:40
#"Twenty Years" (Cotton) – 3:42
#"Me And You" (Timothy B. Schmit) – 2:44
#"Downfall" (Rusty Young) – 4:33
#"Win Or Lose" (Cotton) – 4:40

### B-puoli
#"Living In The Band" (Cotton) – 3:14
#"Stay (Night Until Noon)" (Schmit, Noreen Schmit) – 3:22
#"Find Out In Time" (Robbin Thompson, Schmit) – 3:54
#"The Dance: When the Dance Is Over / Go On And Dance / Never Gonna Stop / When The Dance Is Over (Reprise)" (Young) – 10:05

## Kokoonpano
*Paul Cotton – kitara, laulu
*Rusty Young – steel guitar, kitara, laulu
*Timothy B. Schmit – basso, laulu
*George Grantham – rummut, laulu

### Vierailevat muusikot
*Donald Fagen – syntetisaattori
*Steve Forman – lyömäsoittimet
*Mark Henry Harman – kosketinsoittimet, celesta, sello

## Arviot
* Allmusic:  

## Lähteet
Legend (Pocon albumi)

**Legend** on country rock-yhtye Pocon 13. albumi vuodelta 1978.

## Kappaleet
### A-puoli
# 
# 
# 
# 
# 

### B-puoli
#
# 
# 
# 

## Kokoonpano
*Paul Cotton – kitara, laulu
*Rusty Young – steel guitar, kitara, laulu
*Charlie Harrison – basso, laulu
*Steve Chapman – rummut
*Michael Boddicker – syntetisaattori
*Steve Forman – lyömäsoittimet
*Tom Stephenson – kosketinsoittimet
*Jai Winding – kosketinsoittimet
*Phil Kenzie – saksofoni
*David Campbell – jousisovitukset

## Arviot
* Allmusic:  

## Lähteet
Dupuy de Lôme

**Dupuy de Lôme** tarkoittaa muun muassa seuraavia:

## Sukunimi
* Henri Dupuy de Lôme (1816–1885), ranskalainen poliitiiko ja insinööri
* Enrique Dupuy de Lôme (1851–1904), espanjalainen diplomaatti

## Laivat
* Dupuy de Lôme -luokka, Ranskan laivaston kahden kaksoisrunkoisen sukellusveneen muodostama alusluokka
* FS Dupuy de Lôme (Q105), sukellusvene
* FS Dupuy de Lôme (1890), panssariristeilijä
* FS Dupuy de Lôme (A759), viestiliikenteen seuranta-alus
HMS Fairy (1897)

**HMS Fairy** oli Britannian Kuninkaallisen laivaston Gipsy-luokan torpedovenehävittäjä.

## Valmistus

Alus tilattiin Fairfield Shipbuilding and Engineering Companyltä Govanista osana vuosien 1896-1897 laivasto-ohjelmaa ja sen köli laskettiin 19. lokakuuta 1896 telakkanumerolla 396. Alus laskettiin vesille 25. syyskuuta 1897 ja se valmistui elokuussa 1898.

## Palvelus
Alus upposi 31. toukokuuta 1918.

## Lähteet
*
*
*
*

### Viitteet
Wilkinsonin katalyytti

**Wilkinsonin katalyytti** eli **klorotris(trifenyylifosfiini)rodium(I)** (C54H45ClP3Rh) on rodiumin kompleksiyhdiste. Yhdistettä käytetään katalyyttinä useissa orgaanisen kemian reaktioissa erityisesti vedytysreaktioissa. Yhdiste on nimetty kehittäjänsä Geoffrey Wilkinsonin mukaan.

## Ominaisuudet

Wilkinsonin katalyytti on huoneenlämpötilassa punaista kiteistä ainetta. Yhdiste on muodoltaan tasoneliömäinen 16 elektronin kompleksi ja keskusatomina olevaan rodiumiin on sitoutunut yksi kloroligandi ja kolme trifenyylifosfiiniligandia. Yhdiste hapettuu ilmassa hitaasti dimeeriksi ja myös vesi reagoi Wilkinsonin kompleksin kanssa. Yhdiste liukenee kloorattuihin hiilivetyihin, aromaattisiin hiilivetyihin ja hieman niukemmin alkoholeihin ja asetoniin. Rodiumiin liittyneet trifenyylifosfiiniligandit on helposti korvattavissa muilla ligandeilla, mihin perustuu yhdisteen käyttö katalyyttinä. Myös kloroligandi voi korvautua esimerkiksi bromidilla tai jodidilla.

## Valmistus ja käyttö
Wilkinsonin katalyyttiä valmistetaan kuumentamalla rodium(III)kloridia ja trifenyylifosfiinia etanoliliuoksessa. Yhdiste kiteytyy liuoksesta ja voidaan erottaa.

Wilkinsonin katalyytti on runsaasti käytetty katalyytti alkeenien ja alkyynien vedytyksissä, hydrosilyloinneissa, hydroformyloinneissa, katekoliboraanin tai pinakoliboraanin kanssa hydroboraatioissa ja alkeenien isomeroinneissa. Vedytyksissä aktiivisessa katalyytissä yksi trifenyylifosfiiniligandeista on korvautunut vedyllä hapettavalla additiolla, jolloin rodium hapettuu hapetusluvulta +I hapetusluvulle +III. Tämän jälkeen alkeeni tai alkyyni koordinoituu rodiumiin ja seuraa protoninsiirtoreaktio. Katalyyttisen syklin viimeinen vaihe on pelkistävä eliminaatio, jossa pelkistynyt hiilivety irtoaa katalyytistä.
:

## Lähteet
Le Blanc-Mesnil

**Le Blanc-Mesnil** ([lə blɑ̃ menil], ) on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta koilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu noin 52&nbsp;000 ihmistä.

Le Blanc-Mesnil muodostettiin vuonna 1792 erottamalla se Aulnayn kunnasta.

Kuntaan kulkee Pariisista RER-juna B. Le Blanc-Mesnil -nimistä asemaa lähempänä kunnan keskustaa sijaitsee itse asiassa eteläpuolisen naapurikunnan puolella oleva asema Drancy. Le Blanc-Mesnilin muita naapurikuntia ovat 	pohjoisessa Bonneuil-en-France ja Gonesse naapuridepartementin Val-d’Oise puolella, lännessä Dugny, idässä Aulnay-sous-Bois, lounaassa Le Bourget ja kaakossa Bondy.
Monge

**Monge** voi tarkoittaa seuraavia:

;henkilöitä:

* Alfonso Coto Monge (1915–2006), costaricalainen katolinen piispa
* Gaspard Monge (1746–1818), ranskalainen matemaatikko, deskriptiivisen geometrian keksijä, jonka mukaan on nimetty Mongen lause
* Luis Alberto Monge Álvarez (1925–2016), Costa Rican presidentti 1982–1986
* Manuel Sánchez Monge (s. 1947), espanjalainen katolinen piispa

;laivoja:
* FS Monge (A601), Ranskan laivaston ohjustenseuranta-alus
* FS Monge (1859), Ranskan laivaston aviso, myöhemmin 3. luokan risteilijä
* Monge (Q67), Ranskan laivaston käytössä 1910–1915 ollut sukellusvene
* Monge (Q144), Ranskan laivaston käytössä 1932–1942 ollut sukellusvene.
Eero Ahola

**Eero Pellervo Ahola** (s. 10. lokakuuta 1940) on vihtiläisen Karprint-lehtitalon päätoimittaja ja hallituksen puheenjohtaja.

Ahola valmistui toimittajaksi 1962 ja ryhtyi itsenäiseksi yrittäjäksi perustamalla paikallislehden Karkkilaan vuonna 1962. Seuraavana vuonna hän perusti paikallislehtipainon ja laajensi kustannustoimintaansa Helsinkiin 1974. Ensimmäiset hänen perustamansa aikakauslehdet olivat vuonna 1975 Suomen Kiinteistölehti, Talomestari ja Uusi Autokuvalehti mr Motor. 

Ahola on kustantanut pitkään paikallislehtiä. Karprint kustansi ja kustantaa niitä myös Lohjalla, Salossa, Suomusjärvellä, Karjaalla, Hangossa, Nurmijärvellä, Lopella sekä Forssassa.

Vuonna 1977 Ahola osti Vihdistä Luoteis-Uusimaa-paikallislehden ja sen kirjapainon. Yrityksen päätoimipaikka siirtyi uuteen toimitaloon eteläiseen Vihtiin Turun väylän ja Porin valtatien risteykseen. 1980-luvulla Ahola omisti myös Etelä-Pohjanmaan Alavudella toimivan kirjapainon ja sen kaksi paikallislehteä: Viiskunta ja Härmät. 2000-luvulle tultaessa Karprint keskittyi valtakunnallisten erikoisaikakauslehtien kustantamiseen. Karprintin 14 lehdestä vanhin on Aholan vuonna 1975 perustama kiinteistöalan ammattilehti Kiinteistö ja Isännöinti.

Ahola jatkaa edelleen kaupallisten kirjapainotuotteiden valmistamista Karprintin kirjapainossa sekä oman ydinalueensa paikallislehtien kustantamista. Ahola on hankkinut tilauspohjaisten paikallislehtien lisäksi, noin neljännesvuosisata sitten, Helsingin alueelle 1960-luvulla perustettuja kaupunkilehtiä, joiden toiminta jatkuu vakaana. Kustannusyhtiön toimitusjohtajana vuodesta 2006 on toiminut Juha Ahola sekä päätoimittajan tehtävissä Mari Ahola-Aalto ja Reetta Ahola.

Vihdin Yrittäjät ry palkitsi Eero Aholan vuonna 1995 Vuoden yrittäjänä.

## Työsuojelujupakka
Tammikuussa 2015 Länsi-Uudenmaan käräjäoikeus tuomitsi Eero Aholan neljän kuukauden ja toimitusjohtaja Juha Aholan kolmen kuukauden ehdollisiin vankeusrangaistuksiin työturvallisuusrikoksesta. Karprint tuomittiin maksamaan yhteisösakkoa 40&nbsp;000 euroa. Tuomioiden taustalla olivat Karprintin tiloissa Vihdissä pitkään jatkuneet homeongelmat. Lisäksi johto oli kohdellut työntekijöitä epäasiallisesti. He olivat muun muassa painostaneet työntekijöitä tulemaan sairauslomaltaan töihin sekä haukkuneet ja vähätelleet heitä. Aholat ja Karprint määrättiin maksamaan 13 työntekijälle yhteensä lähes 70&nbsp;000 euron korvaukset.

## Jäsenyydet
Paikallislehtien Liiton puheenjohtaja, Pienteollisuuden keskusliiton varapj, Helsingin kauppakamarin hallituksen jäsenyys, Paikallisradioliiton hallituksen jäsenyys.
Monista luottamustehtävistä seurasi erilaisiin työryhmiin osallistumiset, joista voidaan mainita yhtenä valtioneuvoston asettaman postimaksulautakunnan jäsenyys. Lautakunnan tehtävänä oli valtionvarainministeriön postilaitoksen, sekä kolmen eri lehtijärjestön kesken vuosittain postilaitoksen perimien lehtien jakelupalkkiot.

## Lähteet
* Karprint Oy

### Viitteet

## Aiheesta muualla
*Karprint Oy kotisivut
Sartrouville

**Sartrouville** on Ranskan kunta Pariisin luoteisella esikaupunkivyöhykkeellä noin 15 kilometriä Pariisista koilliseen. Se kuuluu Île-de-Francen hallintoalueen Yvelinesin departementtiin, jonka toiseksi suurin kaupunki se on asukasluvulla 51&nbsp;713 (2012).

Sartrouville kuuluu kuuden muun kunnan kanssa yhteenliittymään *Communauté d’agglomeration Boucle de la Seine* (CABS), jonka muut kunnat ovat Houilles, Carrières-sur-Seine, Chatou, Croissy-sur-Seine, Montesson ja Le Vésinet. CABS:n yhteinen väkiluku on noin 166&nbsp;000.

Sartrouvilleen kulkevat Pariisista RER-junalinja A sekä Transilien Paris–Saint-Lazare -juna.
Elvi Saari

**Elvi Saari** (23. joulukuuta 1910 Kirvu – 15. elokuuta 1985) oli suomalainen teologi. Hän toimi muun muassa opettajana Rovaniemellä Rovalan Setlementissä sekä Hauholle vuonna 1951 perustetun Viittakiven opiston ensimmäisenä rehtorina 1951–1974.

Saari oli Suomen ensimmäisiä joogaopettajia.  Suomen Joogaliiton puheenjohtajana hän oli 1971–1979. Kristillinen kveekariliike oli hänelle läheinen. Hän toimi aktiivisesti kansainvälisessä työleiritoiminnassa 1940-luvulta lähtien ja toimi Kansainvälisen vapaaehtoisen työleirijärjestön toiminnanjohtajana 1947–1949. Eläkevuodet hän eli Hämeenlinnassa.

## Tuotantoa
* Kveekareiden jäljillä Suomessa 1945–1975: Kveekarit, työleirit, Viittakivi (1976)
* Paavo Ruotsalainen - The George Fox Of Finland, 1978
* Ei minulta mitään puutu: elämäni viittakiviä; WSOY;  (1985)
* Jooga ja inhimillinen kasvu; Suomen joogaliitto;  (1988)
* useita kirjojen suomennoksia

## Lähteet
*Suomen teologit 1982. Suomen kirkon pappisliitto
*Suomen teologit 1990 Suomen kirkon pappisliitto. 
### Viitteet
Kaj Lilius

**Kaj Rainer Lilius** (27. tammikuuta 1933 Viipuri – 2. lokakuuta 2022 Espoo) oli suomalainen tekniikan tutkija ja professori. Hän oli Teknillisen korkeakoulun metallurgian apulaisprofessori 1974–1981 ja metallurgian ynnä materiaalien valmistustekniikan professori 1981–1998. Hänen tutkimusalaansa olivat kaasutus (vars. jyrsinturpeen) ja lyijyn sulatuksen termodynamiikka.

## Lähteet

## Aiheesta muualla
* Kaj Liliuksen muistokirjoitus Helsingin Sanomissa
Axel Lillie

**Axel Lillie** (1603–1662) oli ruotsalainen sotilas, Lillienborgin kreivi (1652). Hän sai vuonna 1651 Kiteen vapaaherrakunnan ja vuonna 1652 hän sai nimityksen Karjalan laamanniksi ja Pommerin kenraalikuvernööriksi. Vuonna 1657 hänestä tuli sotamarski ja vuonna 1661 Liivinmaan kenraalikuvernööri. Hän ei käynyt koskaan Suomessa läänityksillään.

Axel Lillie rakennutti Löfstadin linnan.

## Lähteet
Royal Blood

**Royal Blood** on brittiläinen rock-duo, joka perustettiin Brightonissa vuonna 2013. Yhtyeen musiikki on modernia garage rockia, jossa on vaikutteita blues rockista. Yhtyeessä ei ole kitaristia, mutta basisti-laulaja Mike Kerr soittaa soitinta, joka muistuttaa basson ja kitaran sekoitusta. Suomessa yhtye on esiintynyt kahdesti, vuonna 2017 Joensuun Ilosaarirockissa ja 2019 Helsingin kulttuuritalolla.

Duon debyyttialbumi *Royal Blood*, julkaistiin 25. elokuuta 2014. Albumi oli kaupallinen menestys ja se sai hyvän vastaanoton kriitikoilta. Albumi oli kolmanneksi nopeiten myynyt debyyttialbumi kolmeen vuoteen Britanniassa.

## Jäsenet
* Mike Kerr – laulu, bassokitara (2013–)
* Ben Thatcher – rummut (2013–)

## Diskografia
### Albumit
* 
* 
**Typhoons* (2021)
**Back to the Water Below* (2023)

### EP:t
**Out of the Black* (2014)
**Spotify Sessions* (2014)

### Singlet
* Out of the Black (2013)
* Little Monster (2014)
* Come On Over (2014)
* Figure It Out (2014)
* Ten Tonne Skeleton (2014)
*Lights Out (2017)
*Hook, Line & Sinker (2017)
*I Only Lie When I Love You (2017)
*Hole in Your Heart (2018)
*Look Like You Know (2018)
*Trouble's Coming (2020)
*Typhoons (2021)
*Limbo (2021)
*Boilermaker (2021)

### Musiikkivideot
* Out of the Black (version 1) (2013)
* Little Monster (2014)
* Come On Over (2014)
* Figure it Out (2014)
* Ten Tonne Skeleton (2014)
* Out of the Black (version 2) (2015)
* Lights Out (2017)
* Hook, Line & Sinker (2017)
* I Only Lie When I Love You (2017)
* I Only Lie When I Love You (live) (2017)
* How Did We Get So Dark? (2017)
* Look Like You Know (2018)
*Trouble's Coming (2020)
*Typhoons (2021)
*Limbo (2021)
*Boilermaker (2021)
*Oblivion (2021)

## Lähteet
Blogbook

**Blogbook** on Internetissä toimiva mainosrahoitteinen blogipalvelu. Sivusto tarjoaa julkisuuden henkilöille ja asiantuntijabloggaajille julkaisualustan. Sisällön laadun varmistamiseksi blogien kirjoittaminen ja julkaisu ei ole kaikille avointa. Blogikirjoitukset kategorisoidaan aihealueen mukaan, ja kutakin aihealuetta käsitteleviä blogeja on palvelussa useita.

Kesäkuussa 2014 Blogbook ja verkkomedia Stara.fi aloittivat yhteistyön, kun verkkomediayhtiö Stara Media Oy osti osuuden BlogBook Finland Oy:n osakekannasta. Blogbookin blogikirjoituksia aletaan julkaista myös Stara-kaupunkilehdessä.

Blogbookissa on vieraillut ensimmäisen vuoden aikana jo yli 2,4 miljoonaa eri käyttäjää. Blogbookin toimitusjohtaja ja perustaja Sami Kieksi on kertonut Yrittäjät-lehden haastattelussa, että yrityksen tavoitteena on kansainvälistyminen Aasiaan ja Afrikkaan. Maaliskuussa 2015 Blogbook teki kävijäennätyksen kun sivusto ylitti puolen miljoonan viikkokävijän rajan.

## Bloggaajat
Suurin osa Blogbookin bloggaajista on tunnettuja julkisuuden henkilöitä, sosiaalisessa mediassa vaikuttavia ja tunnettuja henkilöitä, poliittisia ja yhteiskunnallisia vaikuttajia tai fitness-urheilijoita.

## Julkisuus
Blogbook on saanut paljon julkisuutta eri medioissa kuten lehdissä ja radiossa. Radio Novassa on keskusteltu Blogbookin yhteiskunnallisista blogeista ja julkisuuden henkilöiden blogikirjoitusten pohjalta on tehty useita uutisia Aamulehteen, Iltalehteen, Ilta-Sanomiin, Yrittäjät-lehteen, Staraan ja Seiskaan.

## Lähteet
* 
* 
### Viitteet

## Aiheesta muualla
* Blogbookin verkkosivut
Maj Lind

**Maria (Maj) Lind**, o.s. *Kopjeff* (1876–1942), oli suomalainen lahjoittaja. Hänen Sibelius-Akatemialle testamenttaamillaan varoilla on järjestetty Maj Lind -pianokilpailu vuodesta 1945.

## Lähteet
Lahij (maakunta)

**Lahijin maakunta** ( , Laḥiǧ) on yksi Jemenin maakunnista. Se sijaitsee Adeninlahden rannalla maan lounaisosassa. Lahjin pinta-ala on noin 12&nbsp;700 neliökilometriä ja sen asukasluku noin 900&nbsp;300. Maakunta jakautuu 15 piirikuntaan, ja sen pääkaupunki on Lahij.

Lahijin alue on lähinnä kuivaa tasankoa ja aavikkoa, jota halkoo useat vadit ja niiden tulvatasangot. Sen pohjoisosassa on vuoristoa. Lahijin alue on ollut kauan tärkeän kauppareitin varrella, minkä vuoksi se on ollut läheisen Adenin kanssa muun muassa Himyarin kuningaskunnan ydinalueita. Aluetta on sittemmin hallinneet etiopialaiset, arabit, mamelukit ja osmanit. Lahij oli itsenäinen valtio vuosina 1728–1839, minkä jälkeen se alistettiin Ison-Britannian protektoraatiksi. Virallisesti Lahijin sulttaanikunta lakkautettiin vuonna 1967, jolloin siitä tuli osa Etelä-Jemeniä.

## Lähteet
We Belong Together

**We Belong Together** on yhdysvaltalaisen laulaja-lauluntekijä Mariah Careyn kappale hänen kymmenenneltä, *[[The Emancipation of Mimi]]* -studioalbumilta. Sen julkaisi Island Records albumin toisena singlenä 29. maaliskuuta 2005. "We Belong Togetherin" ovat sanoittaneet Carey, Jermaine Dupri, Manuel Seal, sekä Johntá Austin ja sen tuotti kolme jälkimmäistä henkilöä. Koska kappale sisältää sampleja Bobby Womackin vuoden 1981 kappaleesta "If You Think You're Lonely Now" sekä The Deelen vuoden 1987 kappaleesta "Two Occassions", myös muutamia muita lauluntekijöitä on kreditoitu. "We Belong Together" perustuu yksinkertaiseen pianosovitukseen hillityllä taustabiitillä. Kappaleen sanat kertovat naisen epätoivosta hänen entisen rakastajansa palaamiseen.

Vuosien 2001-2005 ajan kestänyttä artistin tauon vuoksi kriitikot kuvailivat kappaletta Careyn musikaaliseksi comebackiksi, samalla kun monet olivat jo luulleet hänen uransa päättyneen. "We Belong Together" sai muutamia musiikkialan palkintoja sekä ehdokkuuksia pitkin vuosia 2005-06. Kappale rikkoi listaennätyksiä Yhdysvalloissa, jossa siitä tulikin Careyn kuudestoista Billboard Hot 100-listan kärjen saavuttanut single. Single oli listan kärjessä yhteensä 14 viikkoa, ja siitä tuli yksi Yhdysvaltain listahistorian toiseksi pisimpään listan kärkisijalla pysytelleistä singleistä heti Careyn "One Sweet Dayn" jälkeen. Billboard listasi kappaleen "vuosikymmenen kappaleeksi" sekä kaikkien aikojen yhdeksänneksi suosituimmaksi kappaleeksi. Sen lisäksi kappale rikkoi lukuisia radiosoittoennätyksiä, keräten sekä historian suurimman yhden päivän että yhden viikon radiosoittomäärän. "We Belong Together" saavutti listakärjen myös Australiassa ja Alankomaissa sekä listan toisen sijan Uudessa-Seelannissa ja Isossa-Britanniassa.

Kappaleen musiikkivideo kuvattiin kahden osan tarinana kappaleen "It's Like That musiikkivideon kanssa, jossa Carey nähtiin polttareissaan. Kappaleen "We Belong Together" musiikkivideolla keskitytään Careyn häihin, jossa hänet vihitään vanhemmalle ja vaikutusvaltaiselle miehelle, ja video päättyy siihen kun hän karkaa häistä yhdessä entisen rakastajansa kanssa. Videolla huhuttiin olevan yhteyksiä artistin vuonna 1993 vihittyyn avioliittoon Tommy Mottolan kanssa. Carey on esittänyt kappaleen lukuisissa gaaloissa sekä televisio-ohjelmissa ympäri maailmaa, kuten vuoden 2005 MTV Movie Awardsissa, MTV Video Music Awardsissa, Macy's -tavaratalon paraatissa, The Oprah Winfrey Showssa sekä vuoden 2006 Grammy-palkintogaalassa. Euroopassa kappale on esitetty esimerkiksi Live 8 -konsertissa, Fashion Rockissa Monacossa sekä Saksan Bambi-palkintogaalassa. Carey esitti kappaleen sekä hänen Adventures of Mimi että Angels Advocate Tour -kiertueella.

## Lähteet
Olof Lindberg

**Kurt Olof Helmer Lindberg** (13. lokakuuta 1918 – 13. toukokuuta 1987) oli ruotsalaissyntyinen talousmaantieteilijä, joka vaikutti Suomessa. Hän toimi Svenska handelshögskolanin talousmaantieteen professorina 1975–1982.

## Lähteet
Transilien

**Transilien** [tʁɑ̃siljɛ̃] on Île-de-Francen alueen paikallisjunajärjestelmä, jota liikennöi Ranskan valtiollinen rautatieyhtiö SNCF Ranskan ratahallintovirasto RFF:n (*Réseau Ferre de France*) omistamalla rataverkolla. Nimi *Transilien* on sanaleikki ranskan kielen sanasta *francilien*, jolla tarkoitetaan Île-de-Francen asukasta.

Transilien-junien lähtöpisteinä ovat Pariisin rautatie- ja RER-juna-asemat. Vuonna 2004 Transilien-junat kuljettivat 615 miljoonaa matkustajaa.

Transilien-junajärjestelmä jakaantuu hallinnollisesti kuuteen yksikköön, jotka eivät noudata departementtijakoa. Ne ovat:

**Transilien Paris–Est* eli Transilien P, lähtöpaikkana Gare de l’Est
**Paris Est - Meaux 
**Paris Est - Crouy-sur-Ourcq - La Ferté-Milon 
**Paris Est - Nanteuil-Saâcy - Château-Thierry 
**Paris Est - Esbly - Crécy-la-Chapelle
**Paris Est - Longueville - Provins 
**Paris Est - Coulommiers 
**Paris Est - La Ferté-Gaucher

**Transilien Paris–Nord* eli Transilien H ja K, lähtöpaikkana Gare du Nord
**Gare du Nord - Dammartin Juilly Saint-Mard - Crépy-en-Valois
**Gare du Nord - Luzarches 
**Gare du Nord  - Persan-Beaumont, Montsoult-Maffliers’n kautta (itäinen haara) tai Ermont-Eaubonnen kautta (läntinen haara) 
**Gare du Nord - Pontoise - Persan-Beaumont - Bruyères-sur-Oise - Creil

**Transilien Paris–Saint-Lazare* eli Transilien J ja L, lähtöpaikkana Gare Saint-Lazare
**Paris Saint-Lazare - Cormeilles-en-Parisis 
**Paris Saint-Lazare - Pontoise 
**Paris Saint-Lazare - Chars - Gisors 
**Paris Saint-Lazare - Mantes-la-Jolie, Conflansin kautta
**Paris Saint-Lazare - Poissy - Mantes-la-Jolie 
**Paris Saint-Lazare - Port-Villez - Vernon
**Paris Saint-Lazare - Bréval - Évreux, Mantes-la Jolien kautta
**Paris Saint-Lazare - Cergy-le-Haut
**Paris Saint-Lazare - Saint-Cloud 
**Paris Saint-Lazare - Versailles Rive Droite
**Paris Saint-Lazare - Saint-Nom-la-Bretèche
**Saint-Germain-en-Laye - Grande Ceinture - Noisy-le-Roi

**Transilien Paris–La Défense* eli Transilien U, lähtöpaikkana La Défense
**La Défense - La Verrière

**Transilien Paris–Montparnasse* eli Transilien N, lähtöpaikkana Gare Montparnasse
**Paris Montparnasse - Mantes-la-Jolie, Plaisir-Grignonin kautta 
**Paris Montparnasse - Houdan - Dreux
**Paris Montparnasse - Rambouillet

**Transilien Paris–Lyon* eli Transilien R, lähtöpaikkana Gare de Lyon
**Paris Lyon - Montereau, Moret-Veneux-les-Sablonsin kautta 
**Paris Lyon - Souppes-Château-Landon - Montargis 
**Melun - Montereau, Héricyn kautta

## Aiheesta muualla

* Transilienin virallinen sivusto, jossa aikataulut ja reittisuunnitteluohjelma
Rhipogonaceae

**Rhipogonaceae** eli **Ripogonaceae** on pieni kasviheimo koppisiemenisten Liliales-lahkossa, johon kuuluu kaikkiaan kymmenen heimoa, tunnetuimpana liljakasvit (Liliaceae). *[[Rhipogonum]]* (tai *Ripogonum*) on heimonsa ainoa suku.

## Tuntomerkit
Kasvit ovat kiipeileviä köynnöksiä, joilla on usein piikkiset varret, muttei kärhiä. Lehdet ovat vastakkaisia, ruodillisia, ja lavassa on kolme voimakasta pitkittäissuonta ja verkkosuonitus. Kukat ovat melko pieniä ja huomaamattomia. Hedelmä on marja.

Sekundaarinen aineenvaihdunta tuottaa flavonoleja. Limasoluja on. Kukinto on vaihteleva, enimmäkseen terttumainen. Heteenponnet avautuvat kukan keskustaan päin tai sivulle. Siitepölyhiukkanen on verkkokuvioinen. Emin vartalo on lyhyt, haaraton, ja luotti liuskainen. Kussakin emilehdessä on kaksi siemenaihetta, ja niistä kehittyy pyöreitä tai melkein kulmikkaita siemeniä, joissa on tärkkelyspitoinen endospermi.

## Levinneisyys
Lajit kasvavat Uudessa-Guineassa, Itä-Australiassa ja Uudessa-Seelannissa. Fossiileja on löydetty Tasmaniasta (eoseenikaudelta) ja Patagoniasta (noin 52 miljoonan vuoden takaa).

## Luokittelu
*Rhipogonum*-suvussa on kuusi lajia:
* *[[Rhipogonum album]]* R.Br.
* *[[Rhipogonum brevifolium]]* Conran & Clifford
* *[[Rhipogonum discolor]]* F.Muell.
* *[[Rhipogonum elseyanum]]* F.Muell.
* *[[Rhipogonum fawcettianum]]* F.Muell. ex Benth.
* *[[Rhipogonum scandens]]* J.R.Forst. & G.Forst.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Meaux

**Meaux** [mo] on Ranskan kunta Pariisin koillisella esikaupunkivyöhykkeellä noin 41 kilometriä Pariisin keskustasta itäkoilliseen. Noin 53&nbsp;600 asukkaan kaupunki kuuluu Île-de-Francen hallintoalueen Seine-et-Marnen departementtiin ja on Meaux’n arrondissementin prefektuuri.

Meaux on Seine-et-Marnen departementin toiseksi väkirikkain kunta Chellesin jälkeen ja kuuluu vuonna 2003 muodostettuun taajamakuntaan *Communauté d’agglomeration Pays de Meaux* (CAPM). Meaux’n naapurikunnat ovat pohjoisessa Chambry, koillisessa Poincy, idässä Trilport, kaakossa Fublaines, etelässä Nanteuil-lès-Meaux ja Mareuil-lès-Meaux, lounaassa Villenoy, lännessä Chauconin-Neufmontiers ja luoteessa Crégy-lès-Meaux.

Meaux’hon kulkee Transilien Paris–Est -junalinja.

1700-luvulla Meaux’n pormestarina toimi Yhdysvaltain itsenäisyystaistelusta ja Ranskan vallankumouksesta tunnettu kenraali Lafayette.

Entinen alankomaalainen maantiepyöräilijä Joop Zoetemelk pitää Meaux’ssa hotellia nimeltä Le Richemont.
Antonia Iacobescu

**Antonia Clara Iacobescu** (taiteilijanimeltään **Antonia**, s. 12. huhtikuuta 1989) on romanialainen laulaja, esiintyjä sekä malli. Hän kiinnostui laulamisesta jo kymmenvuotiaana ja opiskeli musiikkikoulussa Yhdysvalloissa. Kun hän asui Las Vegasissa ja Utahissa, afromerikkalainen kulttuuri vaikutti voimakkaasti hänen musiikkityyliinsä. Vuonna 2013 Antonia julkaisi oman vaatetuslinjansa nimeltä "MOJA".

## Diskografia

* "Roses on fire" (mukana Pink Room) (2009)
* "Morena" (mukana Tom Boxer) (2010)
* "Shake it Mamma" (2011)	
* "Marionette" (2011)
* "Santa Baby" (2011)
* "The Christmas Song" (2011)
* "Pleacă" (mukana Vunk) (2011)
* "I Got You" (2012)
* "Jameia" (2012)	
* "Marabou" (2013)
* "Hawaii" (2013)	
* "Hurricane" (mukana Puya) (2013)	
* "Întoarce-te acasă" (mukana Holograf) (2014)
* "Wild Horses" (mukana Jay Sean) (2014)
* "Fie Ce-o Fi" (mukana Inna, Dara and Carlas Dreams) (2014)
* "Chica Loca" (2015)

## Lähteet
Hiihdon Suomen-mestaruuskilpailut 2015

**Hiihdon Suomen-mestaruuskilpailut 2015** järjestettiin Jämillä 30. tammikuuta – 1. helmikuuta ja Rukalla 27.–29. maaliskuuta.

## Tulokset
### Miehet
#### Sprintti, 1,7 km, perinteinen



Jämi, 30. tammikuuta



#### 15 kilometriä, vapaa



Jämi, 31. tammikuuta



#### 30 kilometriä, perinteinen



Jämi, 1. helmikuuta



#### 50 kilometriä, vapaa



Ruka, 29. maaliskuuta



#### Parisprintti, 6 × 1,4 kilometriä, perinteinen



Ruka, 27. maaliskuuta



#### 4 × 10 kilometriä, (p + p + v + v)



Ruka, 28. maaliskuuta



### Naiset
#### Sprintti, 1,4 km, perinteinen



Jämi, 30. tammikuuta



#### 10 kilometriä, vapaa



Jämi, 31. tammikuuta



#### 15 kilometriä, perinteinen



Jämi, 1. helmikuuta



#### 30 kilometriä, vapaa



Ruka, 29. maaliskuuta



#### Parisprintti, 6 × 1,4 kilometriä, perinteinen



Ruka, 27. maaliskuuta



#### 3 × 5 kilometriä, (p + v + v)



Ruka, 28. maaliskuuta



## Lähteet
Katy Perry: Part of Me

**Katy Perry: Part of Me** (mainostettiin nimellä **Katy Perry: Part of Me 3D**) on vuonna 2012 ensi-iltansa saanut 3D omaelämänkerrallinen dokumentti yhdysvaltalaislaulaja Katy Perrystä. Sen ohjasivat Dan Cutforth sekä Jane Lipsitz ja se julkaistiin Yhdysvalloissa, Kanadassa, Isossa-Britanniassa ja Irlannissa 5. heinäkuuta 2012. Elokuva sai pääosin positiivisen vastaanoton kriitikoilta, Rotten Tomatoesin kokoomien 85 arvostelun keskiarvon ollessa 78/100 sekä Metacriticin 24 arvostelun keskiarvon ollessa 57/100. Ensi-iltaviikonloppunaan elokuva keräsi Yhdysvaltain ja Kanadan yhteensä 2 730 elokuvateatterissa 7 138 266 dollarin lipputulot.

## Lähteet
Muskottikasvit

**Muskottikasvit** (*Myristicaceae*) on koppisiemenisten Magnoliales-lahkoon kuuluva kasviheimo, jossa on puolisentuhatta lajia.

## Tuntomerkit
Muskottikasvit ovat puita, joiden oksat ovat valekiehkuroina. Kasvissa on punaista nestettä, päätesilmu on punertava ja pitkä. Lehdet ovat kahdessa rivissä, ja niiden ruodit ovat usein lyhyitä ja lavat ehytlaitaisia sekä usein alta harmahtavia. Usein lehtilapa on pahoin hyönteisten vahingoittama, kuivana hauras, ja suonitus on huomaamaton. Kasvit ovat kaksikotisia. Melko pienissä kukissa on yhteenkasvanut, kolmilehtinen kehä, yhteenkasvanut hetiö tai yksi ainoa emilehti. Hedelmä on yksisiemeninen, tavallisesti avautuva ja usein melko kookas. Siemenessä on kirjava endospermi ja vaippa (arillus).

Aineenvaihdunta tuottaa eräitä flavonoideja, flavoneja, asetogeniineja ja eräitä alkaloideja. Soluissa on oksalaattikiteitä. Karvat ovat haaraisia, tähtimäisiä tai T:n muotoisia. Lehdet ovat harvoin kierteisesti. Kukat ovat säteittäisiä, pohjus on pieni. Kehälehtiä on 2–5, tavallisesti kolme yhtenä kiehkurana, yhteenkasvaneita. Hedekukissa on kiehkuroittain, harvemmin kierteisesti 2–40 hedettä, jotka yleensä ovat yhteenkasvaneita; emin jäänne, pistillodi, puuttuu. Emikukissa ei ole joutoheteitä; emissä on vartalo ja kaksiliuskainen tai kilpimäinen luotti, sikiäimessä yksi ainoa kaksikalvoinen siemenaihe. Hedelmä on tuppilo, harvoin avautumaton. Siemen on kookas ja siinä on siemenvaippa eli arillus (vrt. muskottikukka).


Myristicaceae Cephalosphaera usambarensis.png|Muskottio (*Cephalosphaera usambarensis*)
Gymnacranthera canarica flowers.jpg|*[[Gymnacranthera canarica]]* -lajin kukkia.
Horsfieldia kingii.jpg|*[[Horsfieldia kingii]]* -lajin hedelmiä ja siemeniä.
Knema conferta Mau cho la nho.JPG|*[[Knema conferta]]*
Virola-theiodora-1860.jpg|Nuuskavirola (*Virola elongata*)


## Levinneisyys
Muskottikasvit ovat levinneet tropiikkiin. Afrikan mantereella on vain muutama laji.

## Luokittelu
Muskottikasveihin kuuluu 20 sukua ja 475 lajia. Runsaslajisimmat suvut ovat muskottipuut (*Myristica*, 175 lajia), *Horsfieldia* (100 lajia), *Knema* (95 lajia) ja virolat (*Virola*, 60 lajia).

## Muskottikasvisuvut

* *[[Brochoneura]]* Warb.
* *[[muskottiot|Cephalosphaera]]* Warb. – muskottiot
* *[[Coelocaryon]]* Warb.
* *[[Compsoneura]]* (DC.) Warb.
* *[[Endocomia]]* W.J.de Wilde
* *[[Gymnacranthera]]* Warb.
* *[[Haematodendron]]* Capuron
* *[[Horsfieldia]]* Willd.
* *[[Iryanthera]]* Warb.
* *[[Knema]]* Lour.
* *[[Maloutchia]]* Warb.
* *[[muskottipuut|Myristica]]* Gronov. – muskottipuut
* *[[Osteophloeum]]* Warb.
* *[[Otoba]]* (DC.) H.Karst.
* *[[Pycnanthus]]* Warb.
* *[[Scyphocephalium]]* Warb.
* *[[Staudtia]]* Warb.
* *[[virolat|Virola]]* Aubl. – virolat

## Lähteet

## Aiheesta muualla
* Heimon levinneisyyskartta: http://www.mobot.org/mobot/research/apweb/maps/Myristicaceae.gif
Blue and Gray

**Blue and Gray** on country rock-yhtye Pocon 15. albumi vuodelta 1981.

## Kappaleet
### A-puoli
# 
# 
# 
# 
# 

### B-puoli
#
# 
# 
# 
# 

## Kokoonpano
*Paul Cotton – kitara, laulu
*Rusty Young – steel guitar, kitara, laulu
*Charlie Harrison – basso, laulu
*Steve Chapman – rummut
*Kim Bullard – kosketinsoittimet, laulu
*Steve Forman – lyömäsoittimet
*Clydie King – taustalaulu
*Denise DeCaro – taustalaulu
*Venetta Fields – taustalaulu

## Arviot
* Allmusic:  

## Lähteet
HMCS Algoma

**HMCS Algoma** (viirinumero K127) oli Kanadan kuninkaallisen laivaston Flower-luokan korvetti toisessa maailmansodassa. Alus otettiin palvelukseen 11. heinäkuuta 1941 ja suojasi Atlantilla saattueita. Sodan päätyttyä alus poistettiin palveluksesta 6. heinäkuuta 1945 ja myytiin Venezuelan laivastolle.

## Valmistus

Alus tilattiin 1. helmikuuta 1940 Port Arthur Shipbuilding Companylta Port Arthurista Ontariosta, missä köli laskettiin 18. kesäkuuta 1940. Alus laskettiin vesille 17. joulukuuta ja otettiin palvelukseen Montrealissa 11. heinäkuuta 1941.

## Palvelus
Alus saapui 18. heinäkuuta Halifaxiin. Se suojasi syyskuussa ensimmäisen saattueensa Islantiin ja oli sen jälkeen saattuetehtävissä toukokuuhun 1942. Tuona aikana se osallistui kahteen merkittävään saattuetaisteluun suojatessaan saattueita ONS67 helmikuussa ja ONS92 toukokuussa 1942. Heinäkuussa oltuaan kuusi viikkoa Liverpoolissa telakalla alus liitettiin WLEF:iin. Lokakuussa aluksen tehtäviin liitettiin Pohjois-Afrikan maihinnousun saattueiden suojaaminen ja se suojasi Britteinsaarilta saattueen SC107, joka menetti matkalla sukellusvenehyökkäyksissä viisitoista alusta.

Alus oli Britannian kuninkaallisen laivaston alaisuudessa muutaman kuukauden suojaten saattueita Britteinsaarilta Välimerelle. Helmikuussa 1943 alus oli Algeriassa Bonessa, mistä se palasi huhtikuussa Britteinsaarten kautta St. John'siin. Alus oli liitettynä hetken läntiseen tukiosastoon, joka lakkautettiin toukokuussa. Kesäkuussa alus liitettiin Quebecin saattajaosastoon. Alus suojasi Quebecin ja Labradorin välisiä saattueita, kunnes se siirrettiin marraskuun puolivälissä Kanadan saattajaryhmä 4:ään yhtä Britteinsaarten matkaa varten. Alus palasi joulukuun lopulla Liverpooliin, missä se siirrettiin modernisoitavaksi telakalle. Alus palasi huhtikuussa 1944 palvelukseen varustettuna pidennetyllä keulalla.

Toukokuussa alus liitettiin Kanadan saattajaryhmä 5:een ja se saapui 1. kesäkuuta Bermudalle koulutettavaksi. Alus palasi 27. kesäkuuta St John'siin, mistä se teki kolme matkaa Britteinsaarille ennen siirtoaan Plymouthin alaiseen saattajaryhmä 41:een syyskuussa. Alus oli saattue- ja partiointitehtävissä Kanaalissa toukokuun loppuun vuonna 1945, jolloin se aloitti paluumatkan Kanadaan.

Alus poistettiin 6. heinäkuuta palveluksesta ja siirrettiin romutettavaksi Sydneyyn. Alus myytiin 1946 Venezuelalle, joka liitti sen laivastoonsa nimellä *ARV Constitucion*. Alus poistettiin 1962 alusluettelosta.

## Päälliköt
Aluksenpäällikköinä olivat:
*Harding, J. 11. heinäkuuta 1941 - 30. elokuuta 1943
*Fraser, J. P. 1. syyskuuta - 10. lokakuuta 1943
*Harding, J. 11. lokakuuta 1943 - 3. helmikuuta 1944
*Hammond, E. R. 17. - 26. maaliskuuta 1944
*Kelly, S. B. 27. maaliskuuta - 5. huhtikuuta 1944
*Moore, L. F. 6. huhtikuuta - 9. elokuuta 1944
*Davenport, W. 10. - 24. elokuuta 1944
*Finlayson, J. N. 25. elokuuta 1944 - 6. heinäkuuta 1945

## Lähteet
*
*
*
*

### Viitteet
Brive-la-Gaillarde

**Brive-la-Gaillarde** [bʁiv la ɡajaʁd], usein pelkkä **Brive**, on Ranskan kunta Limousinin hallintoalueen Corrèzen departementissa ja sen suurin kaupunki, asukasluvultaan noin 47&nbsp;500. Departementin prefektuuri sijaitsee kuitenkin Tullessa. Brive on Limousinin alueen toiseksi väkirikkain kaupunki Limogesin jälkeen.

Ranskan keskiylängön länsireunalla sijaitseva Brive alkoi kasvaa 400-luvulla Saint-Martin-l'Espagnol -kirkon ympärille. 1100-luvulla kaupungin ympärille rakennettiin muuri ja satavuotisen sodan aikana 1300–1400-luvulla toinenkin, mutta muurit ovat saaneet tehdä tilaa kehäbulevardeille. Keskiajalta periytyvä vanha kaupunki on nyt tärkeä kauppakeskus monine liikkeineen ja kahviloineen. Siellä sijaitsevat myös kaupungintalo, poliisiasema ja Labenche-museo.

Toisessa maailmansodassa Brive-la-Gaillarde oli Ranskan vastarintaliikkeen alueellinen keskuspaikka. 

Kaupunki tunnetaan Ranskassa Georges Brassensin suositusta laulusta ”Au marché de Brive-la-Gaillarde”.

## Liikenneyhteydet
Brive-la-Gaillardesta on rautatieyhteydet Limogesiin, Périgueux’hön, Bordeaux’hon, Clermont-Ferrandiin ja Toulouseen. A20-moottoritie kulkee Briven kautta Limogesista Toulouseen ja tie A89 Bordeaux’hon.

Noin 13 kilometriä Brivestä etelään sijaitsee Brive–Souillacin lentokenttä, viralliselta nimeltään *Aéroport de Brive – Vallée de la Dordogne*. Sieltä on ympäri vuoden lentoja Pariisin Orlyyn ja London City Airport -kentälle Lontooseen.
Sven Vigelius

**Sven Vigelius** eli *Sveno Laurentii, Vestmannus* (noin 1600 Köping, Västmanland, Ruotsi – 1653 Pietarsaaren pitäjä) oli suomalainen kirkkoherra, Turun akatemian professori ja rehtori.

Vigeliuksen vanhemmat olivat ruotsalaisen Köpingin kirkkoherra Lars (Laurentius Algothi, k. 1617) ja hänen ensimmäinen puolisonsa Anna Larsdotter. Hän pääsi ylioppilaaksi Uppsalassa 1618 ja valmistui filosofian maisteriksi Uppsalan yliopistosta 1625. Hän opiskeli myös Greifswaldin ja Rostockin yliopistoissa.

Vigelius oli Nyköpingin koulun vt. rehtorina 1626, Tallinnan koulun rehtorina ja Tallinnan varasuperintendenttinä vuodesta 1627 sekä Turun lukion 1. teologian lehtorina 1633–1640 ja samalla Turun tuomiokapitulin jäsenenä 1633–1650 ja palkkapitäjänsä Sauvon kirkkoherrana 1633–1652. Vigelius toimi 1640 perustetun Turun akatemian toisena teologian professorina 1640–1652 ja oli akatemian rehtorina 1642–1643. Hänet oli valittu sijaisrehtoriksi Knut Kurckille, mutta koska Kurck ei lopulta tullut Turkuun Vigelius nimitettiin hänen tilalleen rehtoriksi. Viimeksi Vigelius toimi Pietarsaaren pitäjän kirkkoherrana vuodesta 1650 alkaen (hän astui tähän virkaan 1652). Vigelius oli myös lääninrovasti ja hän oli pappissäädyn valtiopäivämiehenä 1635, 1642 ja 1649. Vigelius kuoli tapaturmaisesti Pietarsaaren pitäjässä vuonna 1653.

Vigelius julkaisi painettuina latinankielisinä teksteinä neljä kutsua Turun akatemian puhetilaisuuksiin, kaksi hääonnittelurunoa ja yhden akateemisen onnittelurunon.

Vigelius oli naimisissa kaksi kertaa, ensin Anna Pettersdotter Niurenian kanssa ja sitten vuodesta 1628 piispa Isak Rothoviuksen tyttären Elisabet Isaksdotter Rothovian kanssa.

## Lähteet
Jinot

**Jinot** ovat virallisesti tunnustettu etninen ryhmä Kiinassa. Määrällisesti he lukeutuvat maan pienimpiin vähemmistöihin ja heitä oli vuoden 2000 väestönlaskennan mukaan yhteensä 20&nbsp;899. Suurin osa heistä asuu Jinghongin piirikuntatason kaupungissa Xishuangbannan autonomisessa prefektuurissa Yunnanin maakunnassa hieman Laosin vastaisesta rajasta pohjoiseen. Jinon kieli on sukua yille ja burmalle.

## Historia

Jinojen ja heidän dai-naapuriensa suullisen perinteen mukaan heidän edeltäjänsä muuttivat nykyisille alueilleen vuosisatoja sitten. He olivat ensin taiden alaisuudessa ja han-kiinalaisten valta alkoi ulottua alueelle 1300-luvulla. Kiinalaisissa lähteissä jinot mainitaan ensimmäisen kerran 1700-luvulla. Heitä pidettiin alun perin pelkästään daiden alaryhmänä. Jinot saivatkin virallisen vähemmistön aseman vasta vuonna 1979.

## Kulttuuri
Jinot ovat rakentaneet asumuksensa tavallisesti vuorten rinteille. Talot on rakennettu perinteisesti bambusta. Varallisuuden sittemmin lisäännyttyä on rakennettu myös joitakin tiilitaloja. Useisiin jinojen kyliin on tullut myös sähkö. Tavallisessa kylässä on kolmestakymmenestä sataan perhettä. Jinot viljelevät maata ja tuottavat esimerkiksi riisiä, maissia, banaaneja ja puuvillaa. Jinojen viljelemä teelajike *[[Pu’er (tee)|Pu’er]]* on suosittu ympäri Kiinaa. Viljelyn ohella harjoitetaan metsästystä ja keräilyä. Jinot harjoittavat edelleen perinteistä animistista uskontoaan.

## Lähteet
Degeneriaceae

**Degeneriaceae** on pieni kasviheimo koppisiemenisten Magnoliales-lahkossa, johon kuuluvat myös muun muassa muskottikasvit (Myristicaceae), Himantandraceae, Eupomatiaceae ja annoonakasvit (Annonaceae). *[[Degeneria]]* on heimon ainoa suku.

## Tuntomerkit
Suvun kaksi lajia ovat puuvartiskasveja, joiden lehdet ovat kierteisesti, ehyitä ja korvakkeettomia. Kukat ovat kookkaita, sijaitsevat lehtihangoissa, ja niissä on kolme verholehteä, paljon terälehtiä kiehkuroina, paljon heteitä ja yksi emilehti, jossa on pidentynyt luottiharjanne. Siitepölyhiukkanen on veneenmuotoinen. Siemenaiheita on sikiäimessä paljon. Hedelmä on tuppilo.

## Levinneisyys
Suvun kaksi lajia kasvaa Fidžin saariryhmään kuuluvalla Viti Levun saarella.

## Luokittelu
Läheisin sukulaisheimo on Himantandraceae.

Sukuun kuuluvat kaksi lajia ovat:
* *[[Degeneria roseiflora]]* John M.Mill.
* *[[Degeneria vitiensis]]* L.W.Bailey & A.C.Sm.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Kuva, jossa kukka ja hedelmä: http://www.ryanphotographic.com/degeneriaceae.htm
Martigues

**Martigues** on Ranskan kunta Marseillen luoteispuolella Välimeren rannalla. 46&nbsp;500 asukkaan kaupunki kuuluu Provence-Alpit-Rivieran hallintoalueen Bouches-du-Rhônen departementtiin. 

Martiguesin halki kulkee Caronten kanava Välimerestä suureen Étang de Berre -laguuniin. Kaupunkia kutsutaankin Provencen Venetsiaksi.

Martiguesin naapurikunnat ovat idässä Châteauneuf-les-Martigues, kaakossa Sausset-les-Pins, lännessä Port-de-Bouc ja koillisessa Saint-Mitre-les-Remparts. Kaupungin läpi kulkee Marseillen ja Miramas’n välinen rautatie.

Martiguesin perusti vuonna 1232 Barcelonan kreivi Ramón Berenguer IV ilmeisesti entisen roomalaisen sotilasleirin paikalle.

Kaupungin jalkapalloseura on FC Martigues.